**GUVERNUL ROMÂNIEI**

**HOTĂRÂRE**

pentru suplimentarea bugetului Ministerului Economiei din Fondul de rezervă bugetară la dispoziția Guvernului prevăzut în bugetul de stat pe anul 2018, precum și aprobarea amplasamentului și declanșarea procedurii de expropriere a imobilelor proprietate privată care constituie coridorul de expropriere al lucrării de utilitate publică de interes național ''LEA 400kv Oradea -Beckescsaba . Montarea unei bobine de compensare 100 MVAr in statia 400kv Oradea Sud. Echipamente de telecomunicații si teletransmisii pentru LEA 400 kV Oradea- Beckescsaba''

În temeiul art. 108 din Constituția României, republicată, al art. 30 alin. (2) din Legea nr. 500/2002 privind finanțele publice, cu modificările și completările ulterioare, al art. 2 alin. (3) lit. d1), al <LLNK 12010 255 10 202 5 29>art. 5 și al art. 32 din Legea nr. 255/2010 privind exproprierea pentru cauză de utilitate publică, necesară realizării unor obiective de interes național, județean și local, cu modificările și completările ulterioare, și al <LLNK 12012 123 10 202 4 80>art. 4 alin. (3) din Legea energiei electrice și a gazelor naturale nr. 123/2012, cu modificările și completările ulterioare,

Guvernul României adoptă prezenta hotărâre.

**ART. 1**

Se aprobă amplasamentul lucrării de utilitate publică de interes național “LEA 400 kV Oradea-Bekescsaba. Montarea unei bobine de compensare 100 MV Ar în stația 400 kV Oradea Sud. Echipamente de telecomunicații și teletransmisii pentru LEA 400 kV Oradea-Bekescsaba. Finalizarea tronsonului 1-42, inclusiv deviere rețele electrice de 110 kV și 20 KV”, potrivit planului de amplasament/hărții topografice prevăzute în anexa nr. 1[[1]](#footnote-1), conform variantei finale a studiului de fezabilitate.

**ART. 2**

Se aprobă suplimentarea bugetului Ministerului Economiei din Fondul de rezervă bugetară la dispoziția Guvernului, prevăzut în bugetul de stat pe anul 2018, la capitolul 81.01 „Combustibili si energie“, titlul 55 „Alte transferuri“, articolul 55.01.12 ”Investiții agenți economici cu capital de stat” cu suma de 25 mii lei, pentru acoperirea cheltuielilor destinate realizării exproprierilor necesare pentru realizarea lucrării de utilitate publică de interes național "LEA 400 kV Oradea-Bekescsaba. Montarea unei bobine de compensare 100 MV Ar în stația 400 kV Oradea Sud. Echipamente de telecomunicații și teletransmisii pentru LEA 400 kV Oradea-Bekescsaba”.

**ART. 3**

Ministerul Economiei, prin Compania Națională de Transport a Energiei Electrice Transelectrica S.A., răspunde de modul de utilizare, în conformitate cu dispozițiile legale, a sumelor alocate potrivit prevederilor art. 2.

**ART. 4** Se autorizează Ministerul Finanțelor Publice să introducă, la propunerea ordonatorului principal de credite, modificările corespunzătoare în structura bugetului de stat și în volumul și structura bugetului Ministerului Economiei pe anul 2018.

**ART. 5**

Se aprobă declanșarea procedurilor de expropriere a imobilelor proprietate privată care constituie coridorul de expropriere, situat pe amplasamentul lucrării de utilitate publică de interes național “LEA 400 kV Oradea-Bekescsaba. Montarea unei bobine de compensare 100 MV Ar în stația 400 kV Oradea Sud. Echipamente de telecomunicații și teletransmisii pentru LEA 400 kV Oradea-Bekescsaba. Finalizarea tronsonului 1-42, inclusiv deviere rețele electrice de 110 kV și 20 KV ", expropriator fiind statul român, reprezentat de Ministerul Economiei, prin Compania Națională de Transport al Energiei Electrice "Transelectrica" - S.A..

**ART. 6**

Se aprobă lista cuprinzând imobilele proprietate privată supuse exproprierii potrivit art. 5, situate pe raza municipiului Oradea și a comunelor Sânmartin și Nojorid, județul Bihor, proprietarii sau deținătorii acestora, precum și sumele individuale aferente despăgubirilor, astfel cum este prevăzută în anexa nr. 2.

**ART. 7**

Se aprobă sumele individuale estimate de către expropriator, aferente despăgubirilor pentru imobilele proprietate privată situate pe amplasamentul lucrării de utilitate publică de interes național prevăzut la art. 1, situate pe raza municipiului Oradea și a comunei Sânmartin, județul Bihor, în cuantum total de 24.908 lei și se asigură, în condițiile art.2, de la bugetul de stat, prin bugetul Ministerului Economiei, de la capitolul 81.01 "Combustibili și energie", titlul 55 "Alte transferuri", alineatul 55.01.12 "Investiții ale agenților economici cu capital de stat".

**ART. 8**

Suma de 24.908 lei se virează de la bugetul de stat, prin Ministerul Economiei, în termen de cel mult 30 de zile de la data solicitării, într-un cont bancar deschis pe numele Companiei Naționale de Transport al Energiei Electrice "Transelectrica" - S.A. la dispoziția proprietarilor de imobile, pentru lucrarea de utilitate publică și de interes național, în vederea efectuării despăgubirilor în cadrul procedurilor de expropriere, în condițiile legii.

**ART. 9**

(1) Ministerul Economiei, prin Compania Națională de Transport al Energiei Electrice "Transelectrica" - S.A., răspunde de realitatea datelor înscrise în lista cuprinzând imobilele proprietate privată care constituie coridorul de expropriere al lucrării de utilitate publică de interes național prevăzute la art. 1, de corectitudinea datelor înscrise în documentele care au stat la baza stabilirii acestora, precum și de modul de utilizare a sumei alocate, potrivit prevederilor prezentei hotărâri, în conformitate cu dispozițiile legale.

(2) Ministerul Economiei are obligația înscrierii în inventarul centralizat al bunurilor din domeniul public al statului a imobilelor prevăzute la art. 6.

**ART. 10**

Planul cu amplasamentul lucrării de utilitate publică de interes național se aduce la cunoștință publică prin afișare la sediile consiliilor locale implicate și, respectiv, prin afișare pe pagina proprie de internet a expropriatorului, potrivit legii.

**ART. 11**

Anexele 1 – 2 fac parte integrantă din prezenta hotărâre.

**PRIM-MINISTRU**

**VASILICA-VIORICA DĂNCILĂ**

**Anexa nr. 1**

Planul cu amplasamentul obiectivului de investiții ''LEA 400kv Oradea -Beckescsaba .Montarea unei bobine de compensare 100 MVAr in statia 400kv Oradea Sud. Echipamente de telecomunicații si teletransmisii pentru LEA 400 kV Oradea- Beckescsaba''

**Anexa nr. 2**

L I S T A

cuprinzând imobilele proprietate privată care constituie coridorul de expropriere al obiectivului de investiții ”LEA 400 kV Oradea-Bekescsaba. Montarea unei bobine de compensare 100 MV Ar în stația 400 kV Oradea Sud. Echipamente de telecomunicații și teletransmisii pentru LEA 400 kV Oradea-Bekescsaba. Finalizarea tronsonului 1-42, inclusiv deviere rețele electrice de 110 kV și 20 KV”, proprietarii sau deținătorii acestora, precum și sumele individuale aferente despăgubirilor

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Nr. Cr t. | Județul | Unitatea administ. - teritorială | Numele și prenumele  proprietarului/  deținătorului  terenului | Nr. și tipul stâlpului LEA | Carte  funciară | Număr cadastral  Număr  topografic | Categorie  de  folosință | Suprafața totală  (mp) | Suprafața de expropriat  (mp) | Valoarea despăgubirii conform Legii nr. 255/2010 (lei) |
| 0 | 1 | 2 | 3 | 5 | 6 | 7 | 8 | 9 | 10 | 11 |
| 1 | Bihor | Oradea | Pop Lucia | 2  ICn 400280 | 168303 Oradea | Cad. 6575 | intravilan | 1.942 | 182 | 17.017 |
| 2 | Bihor | Sânmartin | Ilea Silvia  Țibuleac Maria  Luncan Alexandru  Cozac Mariana  Șandor Maria  Onea Dorin Dumitru  Luncan Avram  (în funcție de cotele de proprietate) | 3  ICn 400280 | 62134 Sânmartin | Top. 713  Cad. 4432 | fâneață | 6.910 | 151 | 6.871 |
| 3 | Bihor | Oradea | Meșter Traian  Meșter Lavinia-Noemia | 7  SnR 400150 | 188004  Oradea | Cad. 8630/19 | arabil | 636 | 60 | 1.020 |
| Total | | | | | | | | | 393 | 24.908 |

1. Anexa nr. 1 se comunică persoanelor fizice și juridice interesate, la solicitarea acestora, de către Compania Națională de Transport al Energiei Electrice "Transelectrica" - S.A., care este depozitarul acesteia, imposibilitatea publicării în Monitorul Oficial al României, Partea I, a hărții topografice fiind determinată de impedimente de natură tehnico-redacțională. [↑](#footnote-ref-1)